Pero Pejić

**Pero Pejić** (lindur më 28 nëntor 1982 në Makarska) është një futbollist kroat i cili luan aktualisht me FK Kukësin në Kategorinë Superiore si sulmues. Pejić është një nga sulmuesit më me eksperiencë në Kategorinë Superiore, pasi më parë ka luajtur me Dinamon, Tiranën, Flamurtarin dhe Skënderbeun.

## Karriera 
### Karriera e hershme
Pejić filloi karrierën e tij profesionste me klubin lokal NK Zmaj Makarska por shpejt lëvizi për të luajtur te Vrbovec në 2000. Pas dy vitesh në klub, ai u transferua te Croatia Sesvete, dhe pas kësaj u transferua te një klub i madhë si Slaven Belupo. Pas tre vite e gjysëm te Koprivnica, ai shkoi për herë të parë në Shqipëri për të luajtur me Dinamon.

### Dinamo
Pejić u transferua te Dinamo në janar 2007 u bë një një lojtar i rëndësishëm për klubin dhe tifozët, me aftësinë për të shënuar dhe për prezencat e tij të përherëshme. Ai luajti ndeshjen e parë në Shqipëri më 3 shkurt 2007 në fitoren kundër Kastriotit. Ai duhej të priste deri më 28 prill për të shënuar golin e parë me Dinamon kundër rivalëve të Tiranës, Pejić shënoi në minutën e 27 por kjo nuk do të ishte e mjaftueshme pasi Dinamo humbi ndeshjen me rezultatin 2–1. Megjithatë, goli i shënuar në derbi ishte vetëm fillimi i një vargu golash që shënoi në Shqipëri, pasi ai shënoi plot katër gola kundër Shkumbinit ndeshjen tjetër në fitoren shkatërrimtare 5–0. Sezoni 2006–07 nuk do të ishte e suksesshme për Dinamon pasi skuadra kryeqytetase nuk fitoi asnjë trofe dhe e përfundoi kampionatin në vendin e pestë, me Pejić që shënoi 6 herë në 13 paraqitje.

### Kapfenberger
Në 2008, ai lëvizi në Austri për të luajtur me Kapfenberger SV. Debutimin e tij në ligën më të lartë austriake erdhi më 27 korrik 2008 kundër Red Bull Salzburg. Ai hyri në fushë në minutën e 68të në vend të Arno Kozelsky. Në sezonin 2008–09, ai luajti në 13 ndeshje duke shënuar edhe 2 gola. Pas vetëm një ndeshje në sezonin 2009–10, ai u përjashtua nga Shoqata Kroate e Futbollit për arsye disiplinore. Në dhjetor 2010, ai u rikthye te klubi i tij origjinal Croatia Sesvete.

### Tirana
Për sezonin 2010–11, 27 vjeçari Pejić u rikthye në Shqipëri duke firmosur me Tiranën për 300,000 €. Ai bëri debutimin e tij me Tiranën në ligë më 22 gusht në barazimin 1–1 kundër Elbasanit ku luajti për 90 minuta dhe u zëvëndësua në minutën e 91 në vend të Hajdarit. Golat e parë me Tiranën erdhën më 12 shtator në fitoren 2–1 kundër Bylisit. Ai më pas do të shënonte në fitoren 2–0 kundër Laçit, dhe do ta pasonte me një dygolësh kundër Teutës më 31 tetor 2010,, Elbasanit më 20 nëntor 2010  dhe Kastriotit më 17 dhjetor 2010. Pejić do të ishte një lojtar i rëndësishëm për Tiranën edhe në Kupën e Shqipërisë pasi ai udhëhoqi skuadrën në fitimin e trofeut duke shënuar gol në finale kundër ish skuadrës së tij Dinamos në barazimin 1–1, me Tiranën fitoi 4–3 me penallti.

### Al-Faisaly
Për sezonin 2011–12, Pejić u largua nga Shqipëria për të shkuar në Arabinë Saudite ku firmosi me Al-Faisaly FC. Te klubi arab ai nuk pati sukses dhe u largua nga klubi pas vetëm tetë ndeshjesh të luajtura, ku shënoi vetëm një gol. Golin e vetëm ai e shënoi në fitoren 4–1 jashtë fushe kundër Al Raed më 16 shtator 2011.
 
### Flamurtari
Pejić firmosi me Flamurtarin më 10 janar 2012, sëbashku me kroatin tjetër Toni Pezo. Ai bëri debutimin e tij me klubin më 31 janar në humbjen 4–1 kundër Skënderbeut në stadiumin Gjorgji Kyçyku, ndeshje e vlefshme për Kupën e Shqipërisë. Ndeshja u zhvillua në fushë neutrale për shkak të borës së madhe në Korçë.

### Skënderbeu
#### Sezoni 2012–13
Për sezonin 2012–13, Pejić u transferua te kampionja në fuqi Skënderbeu. Më 24 tetor 2012, ai shënoi tregolshin e dytë në Kategorinë Superiore në fitoren 3–1 kundër Vllaznisë. Këto ishin gjithashtu golat e parë të Pejić me Skënderbeun. Më pas Pejić shënoi edhe në barazimin 1–1 kundër Bylis më 15 shtator 2012. Ai vazhdoi formën e tij të mirë duke shënuar gol në fitoren 3–0 kundër Laçit në shtëpi 24 shtator. Pas kësaj, ai shënoi një dygolësh në fitoren shkatërrimtare të Skënderbeut 7–2 kundër Olimpikut në Kupën e Shqipërisë. Më 27 tetor 2012, Pejić shënoi sërisht dy gola, këtë herë kundër ish skuadrës së tij Tiranës në fitoren 2–0 në shtëpi; ky ishte goli i tetë në ligë për të dhe i dhjeti sezonal. Pas kësaj, ai shënoi edhe dy herë të tjera në fitoren 3–1 kundër ish skuadrës së tij Flamurtarit.

Më 15 dhjetor 2012, Pejić shënoi dy gola në fitoren 4–2 kundër Kukësit në ndeshjen e Grupit A të Kupës së Shqipërisë.. Ai shënoi sërisht në kupë katër ditë më vonë në fitoren 2–1 kundër Kastriotit. Ky ishte goli i fundit i tij për vitin 2012.

Pejić e nisi vitin 2013 me dy gola të shënuar në fitoren 5–1 në shtëpi kundër Kastriotit më 4 shkurt 2013, në ndeshjen e parë për vitin 2013. Pas dy ndeshjesh pa shënuar, ai u rikthye te goli duke kontribuar në fitoren 3–0 kundër Bylisit më 24 shkurt. Pas ndeshjes, ai pësoi një dëmtim që bëri të humbasë ndeshjen kundër Laçit. Ai bëri rikthimin e tij më 9 Mars duke hyrë si zëvëndësues në minutat e fundit të fitoren 4–2 në shtëpi kundër Tomorrit, kurse shënoi golin e parë pas plot tre muajsh në humbjen 4–3 jashtë fushe kundër Kukësit. Ai e mbylli sezonin me 12 gola në kampionat dhe 6 gola në kupë me Skënderbeun që fitoi titullin e tretë rresht.

#### Sezoni 2013–14
Pejić nisi sezonin 2013–14 duke fituar Superkupën e Shqipërisë kundër Laçit ku vetë ai shënoi golin e vetëm të skuadrës së tij; ndeshja e rregullt sëbashku me kohën shtesë u mbyllën me rezultatin 1–1, por Skënderbeu e fitoi Superkupën falë gjuajtjeve të penalltive ku fituan 4–3, me Pejić që realizoi penalltinë e dytë të skuadrës së tij. Ai shënoi golin e parë në kampionat më 28 shtator 2013 në fitoren 2–0 kundër Lushnjes. Në ndeshjen e rradhës më 3 tetor kundër Vllaznisë, ai shënoi dy gola duke ndihmuar skuadrën e tij që të fitojë ndeshjen me rezultatin 3–1. Pas këtyre golave, Pejić premtoi se do të fitonte Këpucën e Artë në fund të sezonit. Ai vazhdoi formën e mirë duke shënuar edhe dy gola të tjerë në fitoren 3–0 kundër skuadrës së sapo-ngjitur Partizanit, duke arritur në shifrën e pesë golave.

Megjithatë, në një intervistë me gazetën Panorama Sport, Pejić tha se dëshirote të arrijte shifën e 20 golave deri në fund të sezonit. Goli i rradhës i tij erdhi më 1 dhjetor 2013 në fitoren 2–0 kundër Flamurtarit në shtëpi duke forcuar pozitat në vendin e parë në kampionat. Pas ndeshjes Pejić tha se golin ja dedikonte shokut të skuadrës Ivan Gvozdenović. Më 21 dhjetor 2013, Skënderbeu u shpall kampione e dimrit pas fitores 1–0 jashtë fushe kundër Lushnjes duke i shkaktuar këtyre të fundit humbjen e parë në shtëpi pas tetë muajsh. Pavarësisht zërave për largimin e sulmuesit kroat nga Skënderbeu në markaton e dimrit, vetë Pejić i shprehu besnikëri klubit duke thënë se ai nuk do të largohej nga Korça.

Ai shënoi dy golat e parë për vitin 2014 në ndeshjen e parë të Skënderbeut më 9 shkurt e cila barazoi me Laçin 2–2 jashtë fushe; goli i dytë ishte vendimtarë për *Bardhekuqtë* pasi u shënua në minutën e 93të. Këto ishin golat e parë të tij pas plot 540 minutash pa shënuar. Vetëm tre ditë më vonë, në ndeshjen e parë çerek–finale të Kupës së Shqipërisë kundër Laçit, Pejić shënoi golin e vetëm të ndeshjes duke ndihmuar skuadrën të fitojë ndeshjen 1–0 jashtë fushe dhe të hedhë një hap të sigurtë drejt gjysmë–finaleve. Në ndeshjen e kthimit, Skënderbeu fitoi me rezultatin 2–0 në shtëpi duke u kualifikuar për në gjysmë–finale me rezultatin e përgjithshëm 3–0. Më 22 shkurt 2014, ai shënoi golin e dytë në fitoren 2–0 kundër Kastriotit duke bërë që Skënderbeu të shkëputej me 10 pikë nga vendi i dytë. Pas një tjetër goli të shënuar kundër Kastriotit më 12 Mars në fazën e tretë, Pejić shënoi edhe dy gola të tjerë në fitoren 4–2 jashtë fushe kundër Lushnjes duke u shkëputur në renditjen e golashënuesve.

Ai më pas shënoi dy gola të tjerë në humbjen 3–2 në shtëpi kundër ish skuadrës së tij Tiranës më 5 prill duke arritur në shirën e 14 golave në kampionat. Pas kësaj, Skënderbeu do të pësonte dy humbje të një pas njëshme nga Flamurtari, e cila e eleminoi nga Kupa me rezultatin e përgjithshëm 2–0 dhe e mposhti në kampionat 1–0, duke rihapur çështjen e titullit, por, goli i Pejić në fitoren 1–0 kundër Besës më 20 prill i afroi korçarët më shumë me titullin kampion. Pas kësaj, Pejić vazhdoi me formën e tij fantastike duke shënuar në humbjen 2–1 jashtë fushe kundër Teutës më 26 prill, dhe më pas dy gola në barazimin 3–3 kundër Kukësit ku Skënderbeu siguroi titullin e katërt rradhazi matematikisht dy javë para mbylljes së kampionatit. Pejić shënoi në ndeshjen e fundit të sezonit në humbjen 2–1 në shtëpi kundër Laçit më 10 maj. Pas mbarimit të kampionatit ai u shpall golashënuesi më i mirë i saj me 20 gola duke fituar "Këpucën e Artë" duke u bërë lojtari i parë i huaj në histori që e fiton këtë trofe.

### Kukësi
Më 16 qershor 2014, Pejić u transferua te Kukësi duke firmosur një kontratë një vjeçare për 80 mijë € në vit. Ai zgjodhi numrin 22, atë që kishte edhe kur ishte pjesë e Skënderbeut. Sulmuesi kroat shpjegoi se arsyeja e transferimit të tij te Kukësi ishte për shkak të skadimit të kontratës së tij më 31 maj dhe për shkak se një borxhi të cilin klubi nuk ja kishte shlyer. Ai gjithashtu kishte kërcënuar klubin duke thënë se nuk do t'i bashkohej skuadrës nqs nuk do t'i shlyheshe borxhi. Kjo ishte arsye se pse ai nuk firmosi kontratën e rinovimit me skuadrën korçare.

#### Sezoni 2014–15
Më 24 gusht 2014, në ndeshjen e parë zyrtare të kampionatit për sezonin 2014–15 kundër Vllaznisë, Pejić shënoi golin e parë duke kontribuar në fitoren 2–1 kundër shkodranëve. Ai shënoi edhe në javën e dytë në fitoren 3–0 kundër Elbasanit më 31 gusht 2014. Pas dy ndeshjesh pas shënuar, Pejić shënoi golin e vetëm në ndeshjen kundër Apolonisë më 26 shtator duke i dhënë skuadrës së tij tre pikë.. Më 1 tetor, në ndeshjen e parë të raundit të parë të Kupës së Shqipërisë, Pejić shënoi dy gola për të ndihmuar skuadrën për të përmbysur disavantazhin 1–0 të pjesës së parë kundër modestëve të Vorës. Pas kësaj, ai vazhdoi formën e tij fantastike në këtë fillim sezoni duke shënuar golin e vetëm në ndeshjen kundër Teutës katër ditë më vonë, duke bërë që Kukësi të shkonte në vendin e parë në renditjen e kampionatit.. Më 18 tetor, Pejić luajti një nga ndeshjet më të dobta të sezonit kundër Tiranës, duke humbur dy mundësi ballë për ballë me portierin dhe duke humbur një penallti, me Kukësin që në fund u mposht me rezultatin 3–1 në Qemal Stafa. Shtatë ditë më vonë, ai shënoi golin e pestë në kampionat duke kontribuar në fitoren 2–0 kundër Flamurtarit në shtepi.

## Statistikat 
### Klubet
*Redaktuar më 8 tetor 2014* 

## Trofe 
### Klubet
;**KS Dinamo**
*Kategoria Superiore (1): 2007–08

;**KF Tirana**
*Kupa e Shqipërisë (1): 2010–11

;**KF Skënderbeu**
*Kategoria Superiore (2): 2012–13, 2013–14
*Superkupa e Shqipërisë (1): 2013; Finalist (1): 2012

### Personale
Golashënuesi më i mirë i Kategorisë Superiore (2): 2013–14, 2014–15

## Referime 
## Lidhje të jashtme 
*Profili te tansfermarket.com
*Eurosport
*Pero Pejić – Rekordi në kompedicioni 
*Profili te Soccerway